pythainlp/thai-wiki-dataset-v4 huggingface dataset:
วัดรอยพระพุทธบาทภูมโนรมย์

วัดรอยพระพุทธบาทภูมโนรมย์ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลนาสีนวน อำเภอเมืองมุกดาหาร จังหวัดมุกดาหาร มีเนื้อที่ 66 ไร่ 3 งาน 33 ตารางวา ตามที่คณะรัฐมนตรีมีมติเห็นชอบให้เพิกถอนพื้นที่วัดรอยพระพุทธบาทภูมโนรมย์ ออกจากเขตพื้นที่อุทยานแห่งชาติภูผาเทิบแล้ว ตามราชกิจจานุเบกษา เล่ม 120 ตอนที่ 69 ก ลงวันที่ 18 กรกฎาคม พ.ศ. 2546 
วัดรอยพระพุทธบาทภูมโนรมย์ เดิมชาวบ้านเรียก วัดภูมโนรมย์ แต่เดิมเป็นวัดร้าง จากหลักฐานการสร้างจากแผ่นศิลา ได้กล่าวว่า พระอาจารย์บุ นนฺทวโร เจ้าอาวาสวัดมโนภิรมย์ พร้อมด้วยคนของท่านขุนศาลา ได้สร้างพระธาตุภูมโนรมย์ พระอังคารเพ็ญ และรอยพระพุทธบาทจำลอง เมื่อ พ.ศ. 2525 เจ้าคณะจังหวัดมุกดาหารเห็นว่าวัดดังกล่าวเป็นวัดร้าง จึงได้มอบหมายให้พระครูอุดมธรรมรักษ์ (ยอด ยสชาโต) เจ้าคณะอำเภอเมืองมุกดาหาร บูรณะวัด ได้ตั้งเป็นวัดเมื่อวันที่ 12 สิงหาคม พ.ศ. 2548
วัดมีพระพุทธรูป นามว่า "พระเจ้าใหญ่แก้วมุกดาศรีไตรรัตน์" เป็นพระพุทธรูปปางมารวิชัย ขนาดหน้าตัก 39.99 เมตร สูง 59.99 เมตร ความสูงจากฐานถึงยอดเศียร 84 เมตร และมีพญาศรีมุกดามหามุนีนีลปาลนาคราช สร้างเมื่อวันที่ 7 เมษายน พ.ศ. 2560 หันพระเศียรมองลงไปยังแม่น้ำโขงเบื้องล่าง มีความยาว 122 เมตร สูง 20 เมตร ซึ่งเป็นรูปปั้นองค์ลำตัวมีสีฟ้าอมเขียว และสลักลวดลายเกล็ด บริเวณท้องพญานาคขดตัวเป็นช่องคล้ายซุ้มประตูโค้ง ซึ่งมีอยู่ด้วยกันเจ็ดซุ้ม
คั่วกลิ้ง

คั่วกลิ้ง เป็นอาหารไทยภาคใต้ ที่มาของชื่ออาหารมาจากลักษณะกรรมวิธีการทำแกงคั่วกลิ้ง นำเนื้อสัตว์มาคั่วในกระทะ จนเนื้อแห้งและกลิ้งไปกลิ้งมาในกระทะได้ มีการใส่เครื่องแกงลงไปผัดกับเนื้อสัตว์ แล้วปรุงรสต่าง ๆ ส่วนประกอบของเครื่องแกง คือพริกไทยดำ พริกขี้หนูแห้ง กระเทียม ข่า ตะไคร้ ผิวมะกรูด ขมิ้น และกะปิ สีเหลืองของคั่วกลิ้งเกิดมาจากขมิ้น
คั่วกลิ้งมีลักษณะคล้ายกับเรินดังที่นิยมกินกันตั้งแต่สิงคโปร์ มาเลเซีย ไปจนถึงเกาะสุมาตราของอินโดนีเซีย ต่างกันที่เรินดังมีกะทิเป็นเครื่องปรุงสำคัญ ส่วนอาหารไทยภาคกลางปรากฏสูตรอาหาร 2 สูตร ที่มีกรรมวิธีเดียวกับคั่วกลิ้ง "เนื้ออร่อย" ปรากฏในหนังสือรวมสูตรอาหารของจิตต์สมาน โกมลฐิติ และสูตร "เนื้อคั่ว" ของหม่อมราชวงศ์ถนัดศรี สวัสดิวัตน์ ซึ่งทั้งสองเมนูนี้มีวิธีปรุงคล้ายคั่วกลิ้ง คือ ผัดชิ้นเนื้อวัวในกระทะน้ำมันกับพริกแกงเผ็ด จนเนื้อนั้นค่อนข้างแห้ง แล้วรับประทานกับผักสด
ธรรม์ธัช ธารินทร์ภิรมย์

ธรรม์ธัช ธารินทร์ภิรมย์ (เกิด 29 เมษายน พ.ศ. 2534) ชื่อเล่น ยูโด เป็นนักแสดงชายชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
ธรรม์ธัช ธารินทร์ภิรมย์ ชื่อเล่น ยูโด เกิดเมื่อวันที่ 29 เมษายน 2534 จบการศึกษาปริญญาตรีจากมหาวิทยาลัยธรรมศาสตร์ และจบการศึกษาระดับปริญญาโทจากคณะพาณิชยศาสตร์และการบัญชี จุฬาลงกรณ์มหาวิทยาลัย 
ยูโดเริ่มเข้าสู่วงการจากโดยการชักชวนของศุภชัย ศรีวิจิตร มีผลงานถ่ายแบบ โฆษณา และมีผลงานที่แจ้งเกิดจากละครเรื่อง "เพียงชายคนนี้ไม่ใช่ผู้วิเศษ" และเรื่อง "คุณแม่สวมรอย" ตามมา จนกระทั่งได้เข้ามาเซ็นสัญญาเป็นนักแสดงสังกัดช่อง 3 เอชดี
สหมณฑลริโอเดลาปลาตา

สหมณฑลริโอเดลาปลาตา  หรือ สหมณฑลในอเมริกาใต้  เป็นการรวมตัวกันของมณฑลต่าง ๆ ภายใต้รัฐบาลปฏิวัติที่ก่อตั้งขึ้นภายหลังการปฏิวัติเดือนพฤษภาคมในบัวโนสไอเรสเมื่อ ค.ศ. 1810 สหมณฑลเข้ามาแทนที่เขตอุปราชแห่งริโอเดลาปลาตา โดยมีลักษณะการปกครองตนเองในรูปแบบกึ่งรัฐเอกราช  ตั้งแต่ ค.ศ. 1813 ถึง ค.ศ. 1816 ซึ่งเป็นปีที่ประกาศอิสรภาพจากจักรวรรดิสเปนเป็นรัฐอธิปไตย
สหมณฑลถือกำเนิดขึ้นเมื่อวันที่ 25 พฤษภาคม ค.ศ. 1810 ในห้วงเวลาเดียวกับการรุกรานสเปนของนโปเลียน จากการประชุมของสภาเมืองบัวโนสไอเรสเพื่อขับไล่บัลตาซาร์ อิดัลโก เด ซิสเนโรส  ผู้เป็นอุปราชแห่งริโอเดลาปลาตา และมอบอำนาจการบริการให้กับคณะผู้ยึดอำนาจการปกครอง คณะปฏิวัติยืนยันว่าพระเจ้าเฟร์นันโดที่ 7 แห่งสเปน ทรงถูกถอดถอนจากราชบัลลังก์ ระบบราชการของราชสำนักสเปนจึงไม่มีความชอบธรรมอีกต่อไป และประชาชนจะได้รับอำนาจอธิปไตยกลับคืน อย่างไรก็ดี รัฐบาลใหม่ยังคงปกครองในนามของพระเจ้าเฟร์นันโดที่ 7 จนถึง ค.ศ. 1816 ซึ่งเป็นปีที่รัฐได้ประกาศเอกราช "จากพระเจ้าเฟร์นันโด รัชทายาท และแผ่นดินแม่"
แม้ว่ารัฐบาลจะอ้างสิทธิ์ในเขตอํานาจศาลเหนือดินแดนทั้งหมดของเขตอุปราช แต่สหมณฑลไม่เคยควบคุมเขตอุปราชเก่าทั้งหมดได้ ซึ่งสุดท้ายลงเอยด้วยการแบ่งออกเป็นประเทศต่าง ๆ เหตุการณ์แรกคือการที่ไม่สามารถควบคุมปารากวัยได้ แม้ว่าสหมณฑลจะส่งกองทัพเข้าไปเพื่อควบคุมแต่ไม่ประสบผลสำเร็จ เหตุการณ์ที่สองคือการสูญเสียอำนาจควบคุมเปรูตอนบน  ในช่วงสงครามประกาศอิสรภาพ ต่อมาสหมณฑลเกิดความขัดแย้งโปรตุเกสในบราซิล ทำให้สูญเสียดินแดนมณฑลทางตะวันออกและรัฐฝั่งตะวันออกของแม่น้ำอุรุกวัยใน ค.ศ. 1828
มณฑลที่ยังคงเหลืออยู่ได้เปลี่ยนชื่อเป็น "ประเทศอาร์เจนตินา" ผ่านรัฐธรรมนูญ ค.ศ. 1826 และใน ค.ศ. 1831 สิบสามมณฑลที่ยังคงรวมกันเป็นสหภาพนี้ได้กลายเป็นสมาพันธรัฐอาร์เจนตินา
อย่างไรก็ตาม ใน ค.ศ. 1853 รัฐธรรมนูญอาร์เจนตินาได้กำหนดชื่อ "สหมณฑลริโอเดลาปลาตา" ไว้ว่าเป็นหนึ่งในสามชื่ออย่างเป็นทางการของประเทศอาร์เจนตินา (ร่วมกับ "สาธารณรัฐอาร์เจนตินา" และ "สมาพันธรัฐอาร์เจนตินา") และชื่อนี้ยังคงอยู่ในรัฐธรรมนูญมาตรา 35
สภากรุงเทพมหานคร ชุดที่ 5

สภากรุงเทพมหานคร ชุดที่ 5 (14 พฤศจิกายน พ.ศ. 2528 – 13 พฤศจิกายน พ.ศ. 2532) เป็นสภากรุงเทพมหานคร เป็นส่วนหนึ่งของการเลือกตั้งสมาชิกสภากรุงเทพมหานคร พ.ศ. 2528 มีสมาชิกจำนวน 54 คน
องค์ประกอบของสภา.
สภากรุงเทพมหานครประกอบด้วยสมาชิกสภากรุงเทพมหานคร จำนวน 54 ที่นั่ง จากพรรคการเมืองต่างๆ ดังต่อไปนี้
กัตส์เวิลด์ทัวร์

กัตส์เวิลด์ทัวร์  เป็นการทัวร์คอนเสิร์ตครั้งที่ 2 และอารีน่าทัวร์ครั้งแรกของโอลิเวีย โรดริโก นักร้องนักแต่งเพลงและนักแสดงชาวอเมริกันสำหรับการโปรโมต "กัตส์" (2023) ซึ่งเป็นสตูดิโออัลบั้มชุดที่ 2 ของเธอ เริ่มในวันที่ 23 กุมภาพันธ์ 2024 ในปาล์มสปริงส์ รัฐแคลิฟอร์เนีย และจะจบทัวร์ในวันที่ 18 ตุลาคม 2024 ในซิดนีย์ ออสเตรเลีย ซึ่งประกอบด้วยทัวร์ทั้งหมด 86 รอบทั่วอเมริกาเหนือ ยุโรป เอเชีย และโอเชียเนีย 
ในประเทศไทย จัดที่ อิมแพค อารีน่า ในวันที่ 16 กันยายน 2024
เบื้องหลัง.
กัตส์ สตูดิโออัลบั้มชุดที่ 2 ของโอลิเวีย โรดริโก วางจำหน่ายเมื่อวันที่ 23 กันยายน 2023 มีการประกาศเปิดตัวอัลบั้มและเปิดเผยภาพหน้าปกในวันที่ 26 มิถุนายน 2023 ก่อนที่จะปล่อย "แวมไพร์" ซึ่งเป็นซิงเกิลแรกของอัลบั้ม รวมถึงเปิดการสั่งจองอัลบั้มล่วงหน้าในวันเดียวกัน
4 วันต่อมา ในการแสดงรอบที่ 2 มีการเพิ่มการแสดงในลิสบอนและแอนต์เวิร์ป รวมถึงการอัปเกรดสถานที่สำหรับการแสดงในออสโล
เดนิส ไมเคิล โรแฮน

เดนิส ไมเคิล โรแฮน (เกิด 1 กรกฎาคม ค.ศ. 1941, เสียชีวิต 2009–2019) เป็นนักวางเพลิงชาวออสเตรเลียที่มีส่วนในการวางเพลิงมัสยิดอัลอักศอ ซึ่งเกิดขึ้นในเยรูซาเลมเมื่อวันที่ 21 สิงหาคม ค.ศ. 1969
การโจมตีมัสยิดอัลอักศอของเขาที่เริ่มขึ้นหลังจุดไฟที่มินบัรเศาะลาฮุดดีน เหตุการณ์นี้จุดไฟความตึงเครียดทั่วโลกมุสลิมและทำให้เกิดวิกฤตการณ์ขั้นสูงสุดในตะวันออกกลางนับตั้งแต่สงครามอาหรับ–อิสราเอล ค.ศ. 1967 
โรแฮมถูกเจ้าหน้าที่อิสราเอลจับกุมตัวในวันที่ 23 สิงหาคม ค.ศ. 1969; เขาได้รับการตรวจสอบพบว่าเป็นวิกลจริตในประเทศอิสราเอล และถูกนำเข้าไปรักษาที่สถาบันจิตเวช จากนั้นในวันที่ 14 พฤษภาคม ค.ศ. 1974 โรแฮนถูกเนรเทศกลับไปออสเตรเลีย "ด้วยเหตุผลด้านมนุษยธรรม เพื่อรับการรักษาทางจิตเวชเพิ่มเติมใกล้รอบครัวของเขา" และส่งตัวไปที่ Callan Park Hospital for the Insane ที่ชานเมืองซิดนีย์ ข้อมูลบางส่วนอ้างว่าเขาเสียชีวิตในวันที่ 6 ตุลาคม ค.ศ. 1995 แต่จากการสิบสวนใน ค.ศ. 2009 โดยออสเตรเลียนบรอดแคสติงคอร์ปอเรชัน (เอบีซี) พบว่าเขายังมีชีวิตอยู่ โรแฮนยังได้สัมภาษณ์กับนักข่าวช่องเอบีซีไม่กี่ปีหลังจากการค้นพบนี้ แต่เสียชีวิตในไม่กี่ปีต่อมา
เหรียญกองกำลังฉุกเฉินแห่งสหประชาชาติ

เหรียญกองกำลังฉุกเฉินแห่งสหประชาชาติ  เป็นเหรียญประจำการของสหประชาชาติสำหรับการประจำการในกองกำลังฉุกเฉินแห่งสหประชาชาติ ระหว่างวันที่ 7 พฤศจิกายน พ.ศ. 2499 ถึง 19 พฤษภาคม พ.ศ. 2510
ประวัติ.
ในปี พ.ศ. 2499 อียิปต์เกิดความขัดแย้งกับกองกำลังผสมระหว่างอิสราเอล ฝรั่งเศส และสหราชอาณาจักร ส่งผลให้เกิดวิกฤตการณ์สุเอซ แรงกดดันทางการเมืองที่รวมกันจากสหรัฐ สหภาพโซเวียต และสหประชาชาติ ส่งผลให้กองกำลังฝรั่งเศส อังกฤษ และอิสราเอลถอนตัวออกจากดินแดนอียิปต์และการยุติสงคราม เพื่อรักษาสันติภาพ องค์การสหประชาชาติได้จัดตั้งกองกำลังรักษาสันติภาพขึ้นเป็นครั้งแรก ซึ่งก็คือกองกำลังฉุกเฉินแห่งสหประชาชาติ (UNEF) โดยจัดหากองกำลังจากบราซิล แคนาดา โคลอมเบีย เดนมาร์ก อินเดีย นอร์เวย์ สวีเดน และยูโกสลาเวีย เพื่อปฏิบัติหน้าที่ในกองกำลังฉุกเฉินแห่งสหประชาชาติ ขณะที่ฟินแลนด์และอินโดนีเซียยังได้จัดเตรียมกำลังทหารสำหรับคณะผู้แทนนี้เช่นกัน แต่ประจำการในระยะเวลาอันสั้น ภารกิจนี้ดำเนินไปตั้งแต่เดือนพฤศจิกายน พ.ศ. 2499 จนถึงเดือนมิถุนายน พ.ศ. 2510 โดยต้องช้เวลา 90 วันในการประจำการกับกองกำลังฉุกเฉินแห่งสหประชาชาติเพื่อขอรับเหรียญ
ลักษณะ.
เหรียญนี้มีลักษณะคล้ายกับเหรียญสหประชาชาติอื่น ๆ เป็นเหรียญทองแดงทรงกลม ขนาดเส้นผ่านศูนย์กลาง ด้านหน้าแสดงสัญลักษณ์อย่างเป็นทางการขององค์การสหประชาชาติ ซึ่งเป็นแผนที่โลกที่มองจากขั้วโลกเหนือ เหนือตราสัญลักษณ์มีตัวอักษร UNEF กลับกันอีกด้านของเหรียญเป็นข้อความธรรมดา คำว่า บนพื้นโล่งผิวเรียบ
เหรียญแขวนอยู่บนแพรแถบสีเหลืองทราย โดยมีแถบสีฟ้าอ่อนตรงกลางขนาด 8 มิลลิเมตร ที่ด้านใดด้านหนึ่งของแถบตรงกลาง ห่างจากขอบ 3 มิลลิเมตร มีแถบสีน้ำเงินเข้มขนาด 1 มิลลิเมตร ห่างจากแถบ 2 มิลลิเมตร มีสีเขียวเข้มขนาด 1 มิลลิเมตร แพรแถบสีเหลืองทรายสื่อถึงชาวไซนาย ในขณะที่แถบตรงกลางกว้างสื่อถึงสหประชาชาติ จากแถบเล็ก ๆ สองแถบนั้น สีน้ำเงินหมายถึงคลองสุเอซ และสีเขียวหมายถึงหุบเขาแม่น้ำไนล์
โปโลน้ำชายชิงแชมป์ยุโรป 2024

การแข่งขันโปโลน้ำชายชิงแชมป์ยุโรป 2024  เป็นการแข่งขันครั้งที่ 36 ของรายการนี้ ซึ่งจัดขึ้นที่เมืองดูบรอฟนีก และ ซาเกร็บ ประเทศโครเอเชีย ตั้งแต่วันที่ 4 ถึง 16 มกราคม พ.ศ. 2567 เดิมทีอิสราเอลได้รับเลือกให้เป็นเจ้าภาพและการแข่งขันมีกำหนดจะจัดขึ้นในเมืองเนทันยา ตั้งแต่วันที่ 3 ถึง 16 มกราคม พ.ศ. 2567 เนื่องจากความกังวลด้านความปลอดภัยหลังจากการฝ่าวงล้อมของสงครามอิสราเอล–ฮามาส ค.ศ. 2023 เลนจึงประกาศว่าการแข่งขันชิงแชมป์จะจัดขึ้นที่อื่น
การคัดเลือก.
มี 16 ทีมที่แข่งขันในรายการหลัก
โดยทั้ง 16 ทีมจากปี ค.ศ. 2022 ผ่านเข้ารอบอีกครั้ง
โปโลน้ำชายชิงแชมป์ยุโรป 2024 รอบคัดเลือก

การแข่งขันโปโลน้ำชายชิงแชมป์ยุโรป 2024 รอบคัดเลือก  เป็นการแข่งขันรอบคัดเลือกสำหรับโปโลน้ำชายชิงแชมป์ยุโรป 2024 จัดขึ้นระหว่างวันที่ 23 ถึง 25 มิถุนายน พ.ศ. 2566
รูปแบบ.
ทั้ง 16 ทีม ถูกแบ่งออกเป็น 4 กลุ่ม กลุ่มละ 4 ทีม การแข่งขันรายการนี้แข่งขันในสนามเดียวเดียวโดยมีผู้ชนะของกลุ่มและทีมอันดับสองที่ดีที่สุดสามทีมได้ผ่านเข้ารอบสุดท้าย
การจับฉลาก.
การจับสลากเกิดขึ้นวันที่ 1 เมษายน ค.ศ. 2023
การแบ่งกลุ่ม.
การจัดอันดับทีมวางประกาศเมื่อวันที่ 29 มีนาคม พ.ศ. 2566
รอบแบ่งกลุ่ม.
กลุ่มเอ.
"เวลาทั้งหมดเป็นเวลาท้องถิ่น (UTC+2)"
เหรียญร้อยเอกเอ็มบาย ดียาญ

เหรียญร้อยเอกเอ็มบาย ดียาญ เพื่อสดุดีความกล้าหาญอย่างยิ่ง  เป็นหนึ่งในสามของเหรียญอิสริยาภรณ์ของสหประชาชาติ คือเหรียญด๊าก ฮัมมาร์เฮิลด์ และเหรียญสหประชาชาติ อิสริยาภรณ์นี้มอบให้กับ "เจ้าหน้าที่ทหาร ตำรวจ พลเรือนของสหประชาชาติ และบุคลากรที่เกี่ยวข้องซึ่งแสดงความกล้าหาญอย่างยิ่งเมื่อเผชิญกับอันตรายร้ายแรง ขณะเดียวกันก็ปฏิบัติตามภารกิจหรือหน้าที่ของตน ในการรับใช้มนุษยชาติและสหประชาชาติ" ก่อตั้งขึ้นเมื่อวันที่ 8 พฤษภาคม พ.ศ. 2557 โดยคณะมนตรีความมั่นคงแห่งสหประชาชาติตามข้อมติที่ 2154 และตั้งชื่อตาม เอ็มบาย ดียาญ ร้อยเอกชาวเซเนกัลและผู้สังเกตการณ์ทางทหารที่ประจำการในคณะผู้แทนช่วยเหลือของสหประชาชาติเพื่อรวันดา (UNAMIR) ซึ่งถูกสังหารในปฏิบัติการในคิกาลี เมื่อวันที่ 31 พฤษภาคม 2537
เหรียญแรกถูกมอบให้ เอ็มบาย ดียาญ หลังมรณกรรม และรับโดยภรรยาม่ายของเขาและลูกสองคนในหอประชุมใหญ่แห่งสหประชาชาติเมื่อวันที่ 19 พฤษภาคม พ.ศ. 2559 ในปี พ.ศ. 2562 เหรียญดังกล่าวถูกมอบให้แก่ พลทหาร ชานซี่ ชิเตเต้ จากกองกำลังชาวมาลาวีในคณะผู้แทนสร้างเสถียรภาพของสหประชาชาติในสาธารณรัฐประชาธิปไตยคองโก (MONUSCO) ซึ่งเสียชีวิตระหว่างต่อสู้กับกองกำลังพันธมิตรประชาธิปไตย เมื่อวันที่ 26 พฤษภาคม พ.ศ. 2565 ได้มีการมอบให้แก่ ร้อยเอก อับเดลราซัค ฮามิต บาฮาร์ แห่งชาด หลังมรณกรรมสำหรับความกล้าหาญของเขาในระหว่างการประจำการในคณะผู้แทนสร้างเสถียรภาพของสหประชาชาติในสาธารณรัฐประชาธิปไตยคองโก (MINUSMA)
ข้อกำหนดและการออกแบบ.
เหรียญดังกล่าวจะมอบให้โดยไม่คำนึงถึงว่าจะเคยได้รับเหรียญสหประชาชาติแล้วหรือไม่ โดยให้กับบุคคลที่ได้แสดงความกล้าหาญย่างยิ่งในขณะที่เข้าร่วมในคณะผู้แทนของสหประชาชาติในสถานการณ์ที่อันตรายอย่างยิ่ง
ด้านหน้าของเหรียญสีทองเป็นสัญลักษณ์ขององค์การสหประชาชาติ โดยมีข้อความว่า ด้านหลังมีข้อความว่า และมีแพรแถบเป็นลายทางสีฟ้าทองอ่อน
โปโลน้ำชายชิงแชมป์ยุโรป 2022

การแข่งขันโปโลน้ำชายชิงแชมป์ยุโรป 2022  เป็นการแข่งขันครั้งที่ 35 ของรายการนี้ ซึ่งจัดขึ้นที่สปาลาเดียมอารีน่าในเมืองสปลิต ประเทศโครเอเชีย ตั้งแต่วันที่ 29 สิงหาคมถึง 10 กันยายน ค.ศ. 2022
โครเอเชียคว้าแชมป์สมัยที่สองด้วยการเอาชนะฮังการีในรอบชิงชนะเลิศ ขณะที่สเปนเอาชนะอิตาลีได้รับเหรียญทองแดง
สนามแข่งขัน.
LEN ประกาศเมื่อวันที่ 28 สิงหาคม พ.ศ. 2563 ว่า เมืองสปลิท โครเอเชีย จะเป็นเจ้าภาพการแข่งขันปี ค.ศ. 2022 การแข่งขันทั้งหมดจะเล่นที่สปาลาเดียมอารีน่า
การคัดเลือก.
มี 16 ทีมที่แข่งขันในรายการหลัก แบ่งออกได้ ดังนี้:
รัสเซียถูกตัดสิทธิ์เนื่องจากการรุกรานยูเครนของรัสเซีย ค.ศ. 2022
นางงามจักรวาล 2024

นางงามจักรวาล 2024  เป็นการประกวดนางงามจักรวาลครั้งที่ 73 โดยกำหนดจัดประกวดรอบตัดสินในวันที่ 16 พฤศจิกายน ค.ศ. 2024 ณ เม็กซิโกซิตี้ อารีน่า กรุงเม็กซิโกซิตี สหรัฐเม็กซิโก ซึ่งสหรัฐเม็กซิโกเคยเป็นเจ้าภาพจัดการประกวดนางงามจักรวาลมาแล้ว 4 ครั้ง (1978, 1989, 1993 และ 2007) ทั้งนี้ ในช่วงสุดท้ายของการประกวด เชย์นิส ปาลาซิโอส จากนิการากัว ได้สวมมงกุฎให้ วิกทอแอร์ แคร์ ไทล์วี จากเดนมาร์ก เป็นผู้สืบทอดตำแหน่ง นับเป็นชัยชนะครั้งแรกของเดนมาร์กในประวัติศาสตร์การประกวด
เบื้องหลัง.
สถานที่และวันที่.
เมื่อวันที่ 18 พฤศจิกายน 2023 ระหว่างการประกวดนางงามจักรวาล 2023 นักธุรกิจ Raúl Rocha Cantú ได้ประกาศผ่านวิดีโอนำเสนอว่าการประกวดครั้งที่ 73 จะจัดขึ้นที่สหรัฐเม็กซิโก
การคัดเลือกผู้เข้าร่วม.
ในเดือนกันยายน 2023 ระหว่างการแสดงของแทนเนอร์ เฟลทเชอร์ ในงานสัปดาห์แฟชั่นนิวยอร์ก อาร์บอนนีย์ เกเบรียล นางงามจักรวาล 2022 เปิดเผยว่า องค์การนางงามจักรวาลได้ตัดสินใจที่จะยกเลิกข้อจำกัดด้านอายุสำหรับผู้เข้าแข่งขันที่มีอายุเกิน 18 ปี ซึ่งจะเริ่มบังคับใช้โดยเริ่มตั้งแต่ปี 2024 ก่อนที่จะมีการเปลี่ยนแปลงนี้ การประกวดได้จำกัดอายุของผู้หญิงที่เข้าประกวดได้ไว้ที่ช่วงอายุระหว่าง 18–28 ปีในปีที่ประกวด นอกเหนือสถานการณ์พิเศษ
รางวัลพิเศษ.
Voice for Change.
ผู้เข้าแข่งขันได้เข้าร่วม การแข่งขัน Voice For Change ซึ่งพวกเขาได้แสดงการสนับสนุนผ่านวิดีโอความยาว 3 นาที การแข่งขันนี้ได้รับการสนับสนุนโดยแบรนด์เครื่องประดับ Mouawad และแพลตฟอร์มการสื่อสาร CI Talks และผู้ชนะจะได้รับการตัดสินโดยการโหวตออนไลน์และคณะกรรมการคัดเลือก ในระหว่างการแข่งขันรอบแรก ผู้เข้ารอบสุดท้ายระดับเงินจำนวน 7 คนได้รับการประกาศ และผู้ชนะระดับทอง 3 คนได้รับการเปิดเผยในระหว่างการแข่งขันรอบแรก
ผู้เข้าประกวด.
ผู้เข้าประกวดทั้ง 125 คนที่ได้รับการยืนยันให้เข้าประกวดรายการนี้
หมายเหตุ.
เข้าร่วมครั้งแรก.
<templatestyles src="Col-begin/styles.css"/>
กลับมาเข้าร่วม.
<templatestyles src="Col-begin/styles.css"/>
โปโลน้ำชายชิงแชมป์ยุโรป 2022 รอบคัดเลือก

การแข่งขันโปโลน้ำชายชิงแชมป์ยุโรป 2022 รอบคัดเลือก  เป็นการแข่งขันรอบคัดเลือกสำหรับโปโลน้ำชายชิงแชมป์ยุโรป 2022 จัดขึ้นระหว่างวันที่ 17 ถึง 20 กุมภาพันธ์ พ.ศ. 2565 มี 17 ทีมเข้าร่วมแข่งขัน แบ่งออกเป็น 4 กลุ่มเข้าร่วมในรอบคัดเลือก ทีมอันดับ 1-2 จากแต่ละกลุ่มได้ผ่านเข้าสู่รอบสุดท้าย
กลุ่มเอ.
"เวลาทั้งหมดคือ (UTC+1)"
ประเทศวานูวาตูในโอลิมปิกฤดูร้อน 2024

ประเทศวานูวาตู มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่ประเทศเปิดตัวครั้งแรกในโอลิมปิกฤดูร้อน 1988 นักกีฬาวานูอาตูได้เข้าร่วมในกีฬาโอลิมปิกฤดูร้อนทุกครั้ง
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
เทเบิลเทนนิส.
ผลการแข่งขันดังนี้
Scarlet Heart Thailand

Scarlet Heart Thailand เป็นละครโทรทัศน์แนวแฟนตาซี ประวัติศาสตร์ที่นำแสดงโดยต้นตะวัน ตันติเวชกุล และเมธวิน โอภาสเอี่ยมขจร อิงจากนวนิยายจีนเรื่อง ปู้ปู้จิงซิน ของเหริน ไห่เยี่ยน ในปี 2005 กำกับโดย ขนิษฐา ขวัญอยู่ และผลิตโดยจีเอ็มเอ็มทีวี และ Nar-ra-tor ละครเรื่องนี้จะเริ่มถ่ายทำปลายปี 2567
เรื่องย่อ.
หญิงสาวจากยุคปัจจุบันที่ข้ามกาลเวลาผ่านเหตุการณ์ลึกลับ และพบว่าตัวเองตื่นขึ้นมาในร่างของลูกสาวขุนนางคนหนึ่ง ขณะที่เธอเผชิญกับประเพณีที่ไม่คุ้นเคยและบรรทัดฐานทางสังคมที่ต่างกัน เธอต้องเข้าไปพัวพันกับการต่อสู้เพื่อแย่งชิงบัลลังก์ในหมู่เจ้าชายที่แต่ละคนต่างกระหายบัลลังก์ ท่ามกลางการวางแผนในราชสำนักและพันธมิตรที่เปลี่ยนแปลงตลอดเวลา เธอได้ค้นพบเสน่ห์ที่ไม่คาดคิดที่ดึงดูดเธอเข้าหาเจ้าชายเหล่านี้
งานสร้าง.
Scarlet Heart Thailand เป็นละครเรื่องที่ 3 ที่ดัดแปลงจากนวนิยายเรื่องนี้ หลังจากปู้ปู้จิงซินถูกสร้างเป็นละครจีนเรื่องเจาะมิติพิชิตบัลลังก์ นำแสดงโดยหลิว ซือซือ และอู๋ ฉีหลง ในปี 2011 และละครเกาหลีใต้เรื่องข้ามมิติ ลิขิตสวรรค์ นำแสดงโดยไอยูและอี จุนกิ ในปี 2016 ได้มีการประกาศสร้างฉบับดัดแปลงเป็นภาษาไทยในงาน "GMMTV 2024 UP & ABOVE PART 2" เมื่อวันที่ 23 เมษายน 2567 ที่ ยูเนี่ยนฮอลล์ กรุงเทพฯ ซึ่งในระหว่างนั้นทางสถานีได้เปิดเผยรายชื่อนักแสดงหลักและตัวอย่างวิดีโอความยาวหนึ่งนาที การเตรียมงานก่อนการผลิตเริ่มขึ้นในปี พ.ศ. 2567 และในเดือนกันยายน นักแสดงเริ่มฝึกฝนเพื่อพัฒนาทักษะที่จำเป็นสำหรับบทบาทของพวกเขา การเวิร์คช็อปเน้นการขี่ม้า การยิงธนู การรำไทย และการต่อสู้ด้วยดาบ เพื่อให้เกิดความชำนาญในการเคลื่อนไหวและความแม่นยำทางประวัติศาสตร์ นักแสดงอ่านบทครั้งแรกเมื่อวันที่ 19 พฤษภาคม พ.ศ. 2568
โฮ่วหมู่อู้ติ่ง

โฮ่วหมู่อู้ติ่ง  อดีตเรียกเป็น ซือหมู่อู้ติ่ง  เป็น "ติ่ง" สัมฤทธิ์สี่เหลี่ยมผืนผ้าในสมัยราชวงศ์ชางของจีนโบราณ ถือเป็นเครื่องสัมฤทธิ์ที่หนักที่สุดที่ยังคงเหลือรอดจากทุกบริเวณในโลกสมัยโบราณ ติ่งนี้ถูกขุดขึ้นใน ค.ศ. 1939 ที่หมู่บ้านอู่กวาน อานหยาง มณฑลเหอหนาน ใกล้อินซฺวี ที่ตั้งเมืองหลวงสุดท้ายของราชวงศ์ชาง
เจ้าของ.
"ติ่ง" นี้มีจารึกในอักษรเครื่องสัมฤทธิ์บนผนังส่วนในที่เขียนว่า "โฮ่วหมู่อู้"  โดยเป็นพระอารามนามของฟู่ จิ้ง พระราชินีและมเหสีเอกของพระเจ้าอู่ติง "ติ่ง" นี้สร้างขึ้นหลังพระนางสิ้นพระชนม์ คาดว่าผลิตโดยพระเจ้าจู่เกิง พระโอรส ในขณะที่ตัว "ติ่ง" ถูกขุดขึ้นมาใน ค.ศ. 1939 ที่หมู่บ้านอู่กวาน (五官村) นครอานหยาง มณฑลเหอหนาน สุสานของฟู่ จิ้ง (สุสานหมายเลข 260 ที่อินซฺวี) ยังไม่พบจนกระทั่ง ค.ศ. 1959 และพบว่าทรัพย์สินในนั้นถูกปล้นไปแล้ว
ชิรากาวะ (จังหวัดฟูกูชิมะ)

ชิรากาวะ  เป็นนครที่ตั้งอยู่ทางตอนใต้ของจังหวัดฟูกูชิมะ ประเทศญี่ปุ่น ณ วันที่ 1 เมษายน ค.ศ. 2024 ชิรากาวะมีจำนวนประชากรประมาณ 56,711 คน มีความหนาแน่นของประชากร 186 คนต่อตารางกิโลเมตร มีขนาดพื้นที่ทั้งสิ้น 
ภูมิศาสตร์.
ชิรากาวะตั้งอยู่ทางตอนใต้ของภูมิภาคนากาโดริ ซึ่งเป็นภูมิภาคที่ตั้งอยู่ตอนกลาง (กลางระหว่างตะวันตกกับตะวันออก) ของจังหวัดฟูกูชิมะ ติดกับที่ราบสูงนาซุ และครอบคลุมไปถึงพื้นที่ต่ำแอ่งชิรากาวะ
ภูมิอากาศ.
ชิรากาวะมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน "Cfa") โดยมีลักษณะเป็นฤดูร้อนที่ไม่ร้อนจัดและฤดูหนาวที่หนาวเย็น อุณหภูมิเฉลี่ยทั้งปีในชิรากาวะอยู่ที่ 11.4 °C ปริมาณน้ำฝนโดยเฉลี่ยต่อปีอยู่ที่ 1,377 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคม อยู่ที่ประมาณ 25.0 °C และต่ำสุดในเดือนมกราคม อยู่ที่ประมาณ 0.3 °C
สถิติประชากร.
จากข้อมูลสำมะโนประชากรของญี่ปุ่น จำนวนประชากรของชิรากาวะถึงจุดสูงสุดประมาณ ค.ศ. 2000 และลดลงนับตั้งแต่นั้นเป็นต้นมา
ประวัติศาสตร์.
พื้นที่ที่เป็นชิรากาวะในปัจจุบัน เดิมเป็นส่วนหนึ่งของแคว้นโบราณที่ชื่อแคว้นมุตสึ และเป็นที่ตั้งของด่านประตูกั้นที่ชื่อ "ชิรากาวะโนะเซกิ"  บนเส้นทางสายโอชูไคโด  ที่เชื่อมระหว่างเมืองหลวงที่เกียวโตกับแคว้นทางตอนเหนือ ในยุคเฮอังเคยมีพระภิกษุและกวีวากะที่ชื่อ โนอิง  แต่งบทกวีเกี่ยวกับพื้นที่แห่งนี้ไว้ว่า
ในยุคเอโดะ บริเวณนี้เจริญรุ่งเรืองในฐานะเมืองปราสาทแห่งแคว้นศักดินาชิรากาวะ และเป็นสถานที่ที่มีการสู้รบครั้งใหญ่ในสงครามโบชิงในช่วงการฟื้นฟูเมจิ ในยุคเมจิ พื้นที่แห่งนี้ได้รับการกำหนดให้เป็นส่วนหนึ่งของภูมิภาคนากาโดริของแคว้นอิวากิ
เมื่อมีการประกาศใช้ระบบเทศบาล เมืองชิรากาวะ  ก็ได้รับการจัดตั้งขึ้นเมื่อวันที่ 1 เมษายน ค.ศ. 1889 ในวันที่ 1 เมษายน ค.ศ. 1949 เมืองชิรากาวะได้รับการยกฐานะเป็นนครหลังจากผนวกรวมหมู่บ้านโอนูมะ  ที่อยู่ใกล้เคียง การควบรวมเทศบาลในเวลาต่อมาเกิดขึ้นใน ค.ศ. 1954 และ 1955 โดยการรวมหมู่บ้านชิราซากะ , โอดางาวะ , โกกะ  และส่วนหนึ่งของหมู่บ้านโอโมเตโง  เข้าไปเป็นส่วนหนึ่งของอาณาเขตนครชิรากาวะ ต่อมาเมื่อวันที่ 7 พฤศจิกายน ค.ศ. 2005 หมู่บ้านไทชิง , ฮิงาชิ  และส่วนที่เหลือของหมู่บ้านโอโมเตโง (ทั้งหมดขึ้นกับอำเภอนิชิชิรากาวะ) ถูกรวมเข้ากับนครชิรากาวะ ทำให้ประชากรเพิ่มขึ้นจาก 48,297 คน กลายเป็นประมาณ 66,000 คน และขนาดพื้นที่เพิ่มขึ้นจาก กลายเป็น 
การเมืองการปกครอง.
ชิรากาวะมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภานคร ซึ่งเป็นสภานิติบัญญัติระบบสภาเดียว มีสมาชิกจำนวน 26 คน พื้นที่นครชิรากาวะรวมกับอำเภอนิชิชิรากาวะเป็นเขตเลือกตั้งที่ให้สมาชิกสภาจังหวัดฟูกูชิมะจำนวน 3 คน ในแง่ของการเมืองระดับชาติ ชิรากาวะเป็นส่วนหนึ่งของเขตเลือกตั้งจังหวัดฟูกูชิมะที่ 3 ในการเลือกตั้งสภาผู้แทนราษฎรในรัฐสภาญี่ปุ่น
เศรษฐกิจ.
ชิรากาวะมีเศรษฐกิจแบบผสมผสานและเป็นศูนย์กลางการค้าที่สำคัญของภูมิภาคโดยรอบ อุตสาหกรรมหลัก ได้แก่ เครื่องใช้ไฟฟ้า วัสดุก่อสร้าง และเสื้อผ้า กลุ่มบริษัทดีแอนด์เอ็มมีโรงงานที่ผลิตส่วนประกอบเครื่องเสียงยี่ห้อ Marantz และ Denon ตั้งอยู่ในชิรากาวะ
การศึกษา.
ชิรากาวะมีโรงเรียนที่สังกัดเทศบาลนคร ประกอบด้วย โรงเรียนประถม 15 แห่ง และโรงเรียนมัธยมต้น 8 แห่ง และโรงเรียนที่สังกัดคณะกรรมการการศึกษาจังหวัดฟูกูชิมะ ประกอบด้วย โรงเรียนมัธยมปลาย 4 แห่ง
ชิรากาวะ

ชิรากาวะ  สามารถหมายถึง
สถานที่.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ชิโรอิชิ

ชิโรอิชิ  สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พายุสุริยะในเดือนพฤษภาคม พ.ศ. 2567

โลกได้รับผลกระทบจากระลอกพายุสุริยะที่มีเปลวสุริยะและพายุแม่เหล็กโลกความรุนแรงมาก ตั้งแต่วันที่ 10 พฤษภาคม 2024 ในระหว่างวัฏจักรสุริยะที่ 25 พายุแม่เหล็กโลกที่กระทบโลกในครั้งนี้ถือว่ารุนแรงที่สุดนับตั้งแต่ตุลาคม 2003 และทำให้เกิดออโรราที่ละติจูดที่ต่ำลงมากว่าปกติ ทั้งในซีกโลกเหนือและซีกโลกใต้
เมื่อวันที่ 8 พฤษภาคม 2024 บริเวณสุริยกัมมันต์ หมายเลข NOAA 13664 (หรือนิยมย่อเป็น 3664) ปล่อยเปลวสุริยะระดับ X1.0 กับระดับ M หลายครั้ง และปล่อยมวลโคโรนา (CMEs) อีกหลายครั้ง ซึ่งกระทบมาถึงโลก เมื่อวันที่ 9 พฤษภาคม บริเวณกัมมันต์ได้ปล่อยเปลวสุริยะระดับ X2.25 กับ X1.12 ในวันที่ 10 พฤษภาคม ปล่อยเปลวสุริยะระดับ X3.98 และเมื่อวันที่ 11 พฤษภาคม ที่เวลา 01:23 UTC ปล่อยเปลวสุริยะนะดับ X ความรุนแรงระดับ 5.4–5.7
ออโรรา.
การปล่อยมวลสุริยะสามครั้งจากวันที่ 8 เดินทางถึงโลกในวันที่ 10 พฤษภาคม 2024 ทำให้เกิดพายุแม่เหล็กไฟฟ้าโลกครั้งรุนแรงและออโรราที่สว่างและคงอยู่ยาวนาน ในทวีปเอเชีย ออโรราเหล่านี้สามารถมองเห็นได้จากประเทศญี่ปุ่น บางหมู่บ้านในพื้นที่ห่างไกลของหันเลใน ลาดัก ประเทศอินเดียตอนเหนือ และในประเทศจีน บริเวณใกล้เมืองอุรุมชี และ ปักกิ่ง
ส่วนในยุโรป มีรายงานเห็นออโรราลงไปใต้ถึงประเทศสเปน โปรตุเกส และ ไซปรัส ไปจนถึงหมู่เกาะคานารี
ส่วนในอเมริกาเหนือ พบลงไปใต้ถึงหมู่เกาะคีย์ในรัฐฟลอริดา, ฮาวาย ในประเทศเม็กซิโก มีมองเห็นในพื้นที่ตอนเหนือ ตอนกลาง กับบนคาบสมุทนยูคาตัน และหมู่เกาะบาฮามาส
ในซีกโลกใต้ มีการเห็นออโรราในประเทศนิวซีแลนด์ ประเทศชิลี ประเทศอาร์เจนตินา ประเทศแอฟริกาใต้ และขึ้นไปเหนือถึงประเทศอุรุกวัย ประเทศนามิเบีย, และในประเทศออสเตรเลีย ที่เมืองแม็กเคย์ในรัฐควีนส์แลนด์
ผลกระทบ.
ในแคนาดา บริษัทผู้ผลิตไฟฟ้า บีซีไฮโดร และ ไฮโดรควิเบก ระบุว่าทางบริษัทได้เตรียมพร้อมรับมือต่อพายุสุริยะระลอกนี้ เพื่อป้องกันไม่ให้เกิดไฟฟ้าดับดังที่เคยเกิดมาแล้วในปี 1989 ในควิเบก ความยาวเก้าชั่วโมง ระหว่างพายุสุริยะครั้งก่อน โดยในพายุสุริยะระลอก 2024 นี้ ยังไม่มีรายงานไฟฟ้าดับ
ในนิวซีแลนด์ ทรานส์พาวเวอร์ ประกาศภาวะฉุกเฉินกรณีกริดไฟฟ้า และมีการปิดสายส่งไฟฟ้าบางส่วนเพื่อรับมือกับพายุสุริยะ
ลอว์เรนซ์ หว่อง

ลอว์เรนซ์ หว่อง สฺวินไฉ (เกิด 18 ธันวาคม พ.ศ. 2515) เป็นนักการเมือง นักเศรษฐศาสตร์ และอดีตข้าราชการชาวสิงคโปร์ นายกรัฐมนตรีคนที่ 4 ของประเทศสิงคโปร์ และเลขาธิการพรรคกิจประชาชน ตั้งแต่ปี 2567 นอกจากนี้เขายังดำรงตำแหน่งรัฐมนตรีว่าการกระทรวงการคลังตั้งแต่ปี 2564 และเป็นประธานองค์การเงินตราแห่งประเทศสิงคโปร์ ตั้งแต่ปี 2566 เขาเป็นสมาชิกรัฐสภา ผู้แทนจากเมืองลิมบัง กลุ่มเขตเลือกตั้งมาร์ซิลิง-เยียว ตี ตั้งแต่ปี 2558 และก่อนหน้านี้เป็นผู้แทนจากเมืองบุ๋นเล่ กลุ่มเขตเลือกตั้งเวสต์ โคสต์ ระหว่างปี 2554 ถึง 2558
ก่อนที่จะเข้าสู่การเมือง หว่องเคยทำงานที่กระทรวงการค้าและอุตสาหกรรม กระทรวงการคลัง และกระทรวงสาธารณสุข เขาเป็นเลขานุการส่วนตัวของอดีตนายกรัฐมนตรีลี เซียนลุง ระหว่างปี 2548 ถึง 2551 นอกจากนี้เขายังดำรงตำแหน่งประธานเจ้าหน้าที่บริหารของหน่วยงานตลาดพลังงาน (EMA) ระหว่างปี 2552 ถึง 2554 หว่องเปิดตัวทางการเมืองในการเลือกตั้งทั่วไปในประเทศสิงคโปร์ พ.ศ. 2554 ซึ่งเขาลงสมัครในกลุ่มเขตเลือกตั้งเวสต์ โคสต์ ในนามพรรคกิจประชาชนที่มีสมาชิก 5 คน และชนะการเลือกตั้ง ต่อมาหว่องย้ายไปลงสมัครในกลุ่มเขตเลือกตั้งมาร์ซิลิง-เยียว ตี ในการเลือกตั้งทั่วไป พ.ศ. 2558 และยังคงได้รับเลือกตั้งเรื่อยมาจนถึงการเลือกตั้งทั่วไป พ.ศ. 2563 ก่อนที่จะได้รับการแต่งตั้งเป็นรัฐมนตรีว่าการกระทรวงการคลัง หว่องเคยดำรงตำแหน่งรัฐมนตรีว่าการกระทรวงวัฒนธรรม ชุมชน และเยาวชน ระหว่างปี 2555 ถึง 2558 รัฐมนตรีคนที่ 2 ของกระทรวงการสื่อสารและสารสนเทศ ระหว่างปี 2557 ถึง 2558 รัฐมนตรีว่าการกระทรวงการพัฒนาแห่งชาติ ระหว่างปี 2558 ถึง 2563, รัฐมนตรีคนที่ 2 ของกระทรวงการคลัง ระหว่างปี 2559 ถึง 2564 และรัฐมนตรีว่าการกระทรวงศึกษาธิการ ระหว่างปี 2563 ถึง 2564
หว่องยังเป็นประธานร่วมของคณะกรรมการหลายกระทรวงที่รัฐบาลจัดตั้งขึ้นเมื่อเดือนมกราคม พ.ศ. 2563 เพื่อจัดการการระบาดทั่วของโควิด-19 ในประเทศสิงคโปร์ ในฐานะรัฐมนตรีว่าการกระทรวงการคลัง เขาได้ดูแลการปรับขึ้นภาษีสินค้าและบริการ อย่างค่อยเป็นค่อยไปซึ่งรัฐบาลในขณะนั้นสนับสนุน โดยอยู่ที่ร้อยละ 8 ในปี 2566 และร้อยละ 9 ในปี 2567 เพิ่มขึ้นจากร้อยละ 7 ที่กำหนดไว้ตั้งแต่ปี 2550 ในเดือนเมษายน พ.ศ. 2565 เขาได้รับเลือกให้เป็นผู้นำรุ่นที่สี่ของพรรคกิจประชาชน โดยวางเขาไว้เป็นผู้สืบทอดตำแหน่งต่อจากลี เซียนลุง อย่างชัดเจน หว่องเข้ารับตำแหน่งรองนายกรัฐมนตรีสิงคโปร์ เมื่อวันที่ 13 มิถุนายน พ.ศ. 2565 โดยดำรงตำแหน่งร่วมกับเฮง สวีเกียต เมื่อวันที่ 26 พฤศจิกายน พ.ศ. 2565 หว่องได้รับแต่งตั้งให้ดำรงตำแหน่งรองเลขาธิการพรรคกิจประชาชน ซึ่งเป็นตำแหน่งที่จัดตั้งขึ้นใหม่
เมื่อวันที่ 3 กรกฎาคม พ.ศ. 2566 มีการประกาศว่าหว่องจะได้รับแต่งตั้งเป็นประธานองค์การเงินตราแห่งประเทศสิงคโปร์ในวันที่ 8 กรกฎาคม พ.ศ. 2566 หว่องเคยดำรงตำแหน่งรองประธานองค์การเงินตราแห่งประเทศสิงคโปร์ระหว่างปี 2564 ถึง 2566 นอกจากนี้ เขายังได้รับแต่งตั้งเป็นประธานคณะกรรมการกลยุทธ์การลงทุนของจีไอซี และประธานสภาที่ปรึกษาระหว่างประเทศ ของคณะกรรมการพัฒนาเศรษฐกิจ เมื่อวันที่ 7 และ 8 กรกฎาคม พ.ศ. 2566 ตามลำดับ ต่อมาหว่องได้รับการแต่งตั้งเป็นรองประธานคณะกรรมการบริหารของจีไอซี เมื่อวันที่ 1 ตุลาคม พ.ศ. 2566 จนกระทั่งเมื่อวันที่ 15 พฤษภาคม พ.ศ. 2567 หว่องได้รับตำแหน่งนายกรัฐมนตรีสิงคโปร์คนที่ 4
เตียวเต๊ก

เตียวเต๊ก (มีบทบาทในช่วง ค.ศ. 251–253) มีชื่อในภาษาจีนกลางว่า จาง เท่อ  ชื่อรอง จื๋อฉ่าน  เป็นขุนพลของรัฐวุยก๊กในยุคสามก๊กของจีน มีชื่อเสียงจากการต้านการบุกของง่อก๊กที่เป็นรัฐอริของวุยก๊กในยุทธการที่หับป๋าในปี ค.ศ. 253
ประวัติ.
เตียวเต๊กเป็นชาวเมืองตุ้นก้วน ("จัวจฺวิ้น") ซึ่งอยู่บริเวณนครจัวโจว มณฑลเหอเป่ย์ในปัจจุบัน เตียวเต๊กเริ่มรับราชการเป็นขุนพลรักษาค่ายใหญ่ ("หยาเหมินเจี้ยง") ภายใต้การบังคับบัญชาของจูกัดเอี๋ยนขุนพลวุยก๊กผู้ดำรงตำแหน่งเป็นขุนพลพิทักษ์ภาคตะวันออก ("เจิ้นตงเจียงจฺวิน") ตั้งแต่ปี ค.ศ. 251 ถึง ค.ศ. 252 หลังจากบู๊ขิวเขียมรับตำแหน่งขุนพลพิทักษ์ภาคตะวันออกแทนจูกัดเก๊ก บู๊ขิวเขียมได้มอบหมายให้เตียวเต๊กทำหน้าที่รักษาซินเสีย (新城 "ซินเฉิง"; #เปลี่ยนทาง "เมือง/ป้อมปราการใหม่") ซึ่งเป็นป้อมปราการที่หับป๋า (合肥 "เหอเฝย์")
ในปี ค.ศ. 253 จูกัดเก๊กผู้สำเร็จราชการแห่งง่อก๊กที่เป็นรัฐอริของวุยก๊กนำทัพง่อก๊กเข้าโจมตีซินเสียและปิดล้อมป้อมปราการ เตียวเต๊กพร้อมด้วยเยฺว่ ฟาง  และคนอื่น ๆ นำกำลังพล 3,000 นายขึ้นป้องกันซินเสีย ในช่วงเวลานั้น เตียวเต๊กได้ส่งผู้ใต้บังคับบัญชาชื่อหลิว เจิ่ง  และเจิ้ง เซี่ยง  ให้ตีฝ่าวงล้อมไปขอกำลังเสริม แต่ทหารของจูกัดเก๊กสามารถสกัดกั้นและจับตัวคนทั้งสองไว้ได้ เตียวเต๊กจึงพูดปดกับข้าศึกว่า "บัดนี้ข้าไม่คิดต่อสู้อีก แต่ตามกฎหมายของวุย หากข้าถูกโจมตีเป็นเวลามากกว่า 100 วันและกำลังเสริมยังมาไม่ถึง แม้ว่าข้าจะยอมจำนน แต่ครอบครัวของข้าก็ได้รับการละเว้นโทษ นับแต่ข้าเริ่มรบต้านทานก็เป็นเวลาเก้าสิบกว่าวัน ในเมืองเดิมมีคนมากกว่า 4,000 คน บัดนี้มากกว่าครึ่งตายในการรบ เมื่อเมืองล่ม หากใครไม่ต้องการยอมจำนน ข้าจะพูดอธิบายถึงผลที่อาจเกิดขึ้นจากการตัดสินใจนั้น วันรุ่งขึ้นข้าจะส่งสำมะโนครัว ขอเชิญท่านรับตราประจำตำแหน่งของข้าไปก่อนเพื่อเป็นหลักประกัน" แม้ว่าจูกัดเก๊กยังไม่ได้รับตราประจำตำแหน่งของเตียวเต๊ก แต่จูกัดเก๊กก็เชื่อว่าเตียวเต๊กต้องการยอมจำนนจริง ๆ จึงสั่งให้ทหารหยุดการโจมตี เตียวเต๊กและกำลังพลที่เหลือจึงใช้โอกาสนี้ซ่อมแซมกำแพงและเสริมการป้องกันในชั่วข้ามคืน เช้าวันรุ่งขึ้น เตียวเต๊กบอกกับข้าศึกว่า "เราจะสู้ตาย!" จูกัดเก๊กโกรธมากเมื่อรู้ว่าตนถูกหลอก จึงสั่งทหารให้เข้าโจมตีป้อมปราการอย่างดุเดือด แต่ทหารง่อก๊กเหนื่อยล้าอ่อนกำลังลงหลังการปิดล้อมหลายวัน จึงล้มเหลวในการพังกำแพงซินเสีย จูกัดเก๊กเห็นว่าขวัญกำลังใจของทหารฝ่ายตนตกต่ำ จึงไม่มีทางเลือกอื่นจำต้องถอนทัพกลับง่อก๊ก
ราชสำนักวุยก๊กยกย่องเตียวเต๊กจากความกล้าหาญในการป้องกันซินเสีย จึงแต่งตั้งให้เตียวเต๊กเป็นขุนพลตำแหน่งเบ็ดเตล็ด ("จ๋าเฮ่าเจียงจฺวิน") ภายหลังเตียวเต๊กได้รับการแต่งตั้งให้เป็นเจ้าเมือง ("ไท่โฉ่ว") ของเมืองอานเฟิง (安豐郡 "อานเฟิงจฺวิ้น"; อยู่บริเวณนครลู่อาน มณฑลอานฮุยในปัจจุบัน)
ซีแมออนที่ 1 แห่งบัลแกเรีย

ซาร์ซีแมออนที่ 1 มหาราช  ปกครองบัลแกเรียในสมัยจักรวรรดิบัลแกเรียที่ 1 เมื่อ ค.ศ. 893 ถึง 927 การทัพที่ประสบความสำเร็จของซีแมออนต่อไบแซนไทน์, ฮังการี และเซิร์บทำให้บัลแกเรียขยายดินแดนที่สูงสุดเท่าที่เคยมีมา กลายเป็นรัฐที่มีอำนาจมากที่สุดในยุโรปตะวันออกและตะวันออกเฉียงใต้ร่วมสมัย รัชสมัยของพระองค์ยังถือเป็นช่วงเวลาแห่งความเจริญรุ่งเรืองทางวัฒนธรรมและความเรืองปัญญาที่ไม่มีใครเทียบได้ ซึ่งภายหลังถือเป็นยุคทองของวัฒนธรรมบัลแกเรีย
ในรัชสมัยของซีแมออน บัลแกเรียครอบครองดินแดนระหว่างทะเลอีเจียน ทะเลเอเดรียติก และทะเลดำ คริสตจักรบัลแกเรียนออร์ทอดอกซ์ที่พึ่งแยกใหม่กลายเป็นเขตอัครบิดรใหม่อันแรกร่วมกับ Pentarchy และข้อความศาสนาคริสต์ที่แปลเป็นภาษาบัลแกเรียในอักษรกลาโกลิติกและซีริลลิก กระจายทั่วโลกสลาฟในเวลานั้น โดยสำนักวรรณกรรมแปรสลัฟในคริสต์ทศวรรษ 890 เป็นบริเวณที่มีการพัฒนาอักษรซีริลลิกขึ้น ในช่วงครึ่งหนึ่งของรัชสมัย ซีแมออนทรงใช้ตำแหน่งจักรวรรดิ ("ซาร์") หลังเคยได้รับการเรียกขานเป็นเจ้าชาย ("Knyaz")
ด้ายแดง

ด้ายแดง  เป็นละครโทรทัศน์ไทยแนวยาโออิปี 2562 นำแสดงโดยณธัช ศิริพงษ์ธร และฐิติวัฒน์ ฤทธิ์ประเสริฐ ซีรีส์เรื่องนี้กำกับโดยศิวัจน์ สวัสดิ์มณีกุล ออกอากาศตั้งแต่วันที่ 9 พฤศจิกายน 2562 ถึง 1 มีนาคม 2563 และออกอากาศซ้ำทางไลน์ทีวี เค้าโครงจาก "The Red Thread" ของ LazySheep
เป็นเรื่องเกี่ยวกับนักศึกษา 2 คนที่ค้นพบว่าพวกเขาเป็นวิญญาณที่กลับชาติมาเกิดของคู่รักในอดีต 2 คนที่ได้ฆ่าตัวตาย ซีรีส์เรื่องนี้ได้รับความสนใจจากนานาชาติมาก โดยเฉพาะในเอเชียตะวันออกเฉียงใต้และละตินอเมริกา
เมื่อวันที่ 7 พฤษภาคม 2563 ศิวัจน์ สวัสดิ์มณีกุล และ LazySheep ผู้กำกับและนักเขียนยืนยันว่าจะมีซีรีส์เรื่องใหม่ที่สร้างจากเรื่องราวเสริมของตัวละคร วิน และทีม ชื่อว่า "เชือกป่าน"
เรื่องย่อ.
เมื่อ 30 ปีที่แล้ว กรณ์และอินทัชเป็นนักศึกษาในกรุงเทพฯ อินทัชเข้ามาในชีวิตกรณ์แม้จะรู้ว่าเขาเป็นบุตรชายของมาเฟียผู้ทรงอิทธิพลที่สุดคนหนึ่งในกรุงเทพฯ ตอนแรกกรณ์พยายามผลักอินทัชออกไป แต่สุดท้ายก็ทนไม่ไหวกับเด็กหนุ่มผู้เต็มไปด้วยชีวิตชีวาจนตัดสินใจเปิดใจให้เขาเข้ามาอยู่ในใจ
ช้าง เอฟเอคัพ รอบชิงชนะเลิศ 2567

ช้าง เอฟเอคัพ รอบชิงชนะเลิศ 2566–67 เป็นนัดชิงชนะเลิศของช้าง เอฟเอคัพ 2566–67 และเป็นฤดูกาลที่ 30 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ครั้งนี้จะลงเล่นที่ดราก้อน โซลาร์ ปาร์คเมื่อวันที่ 15 มิถุนายน พ.ศ. 2567 ระหว่าง ทรู แบงค็อก ยูไนเต็ด และ ดราก้อน ปทุมวัน กาญจนบุรี
แมตช์.
รายละเอียดการแข่งขัน.
คณะผู้ตัดสิน
ผู้ช่วยผู้ตัดสิน:
 ธเนศ ชูชื่น
 อภิชิต โนพวน
ผู้ตัดสินที่สี่:
 วรินทร สัสดี
ผู้ช่วย วีเออาร์:
 ต่อพงษ์ สมสิงห์
 ราเชนทร์ ศรีชัย
ผู้ควบคุมการแข่งขัน:
 นาวาเอก(พิเศษ) บุญธรรม พันธ์นุช
ผู้ประเมินผู้ตัดสิน:
 สุระ ศรีอาจ
ผู้ประสานงานทั่วไป:
 กิตติพนธ์ ทองรัตน์
สถิติ.
<templatestyles src="Col-begin/styles.css"/>
แพทริค โพธิ์งาม ฟอร์สเนอร์

แพทริค โพธิ์งาม ฟอร์สเนอร์ (อักษรโรมัน: Patrick Pho-Ngam Forstner; 21 กุมภาพันธ์ พ.ศ. 2536 –) หรือ แพทริค ฟอร์สเนอร์ โพธิ์งาม เป็นนักกีฬาฮอกกี้น้ำแข็งชายทีมชาติไทย รวมถึงเป็นนักแสดง, นายแบบ ตลอดจนผู้ชนะการประกวดมิสเตอร์โกลบอลไทยแลนด์ 2024
นอกจากนี้ เขายังเป็นผู้ฝึกสอนฮอกกี้น้ำแข็งคนพิการทีมชาติไทย ซึ่งเขาเคยพาทีมดังกล่าวทำผลงานคลีนชีต โดยไม่เสียประตูให้ใคร ก่อนเข้าสู่รอบชิงชนะเลิศในศึกฮอกกี้น้ำแข็งคนพิการชิงแชมป์โลก 2024 พูลซี
ประวัติ.
แพทริค โพธิ์งาม ฟอร์สเนอร์ เป็นลูกครึ่งออสเตรีย-ไทย เขาเป็นนักกีฬาฮอกกี้น้ำแข็งชายทีมชาติไทย ที่ประสบความสำเร็จในประเทศออสเตรีย, ประเทศแคนาดา รวมถึงประเทศไทย ส่วนในเอเชียนเกมส์ฤดูหนาว 2025 ผู้สื่อข่าวซีจีทีเอ็นได้ทำการนำเสนอแพทริค และพาเขาสัมผัสวิถีชีวิตชาวเมืองฮาร์บิน
ร็อกเวลล์ (ไทป์เฟซ)

ร็อกเวลล์ (Rockwell) เป็นไทป์เฟซแบบมีเชิงสี่เหลี่ยมมุมฉากที่ออกแบบโดยโมโนไทป์ คอร์ปอเรชั่น และวางจำหน่ายในปี พ.ศ. 2477 โครงการนี้ได้รับการดูแลโดยแฟรงก์ ฮินแมน เพียร์พอนต์ (|Frank Hinman Pierpont) ผู้จัดการฝ่ายวิศวกรรมของโมโนไทป์ ไทป์เฟซนี้โดดเด่นด้วยเชิงที่ปลายสุดของตัวพิมพ์ใหญ่ "A" ในขณะที่ตัวพิมพ์เล็ก "a" มีสองชั้น เนื่องจากน้ำหนักของลายเส้นคงที่ (นั่นคือ แทบไม่เห็นความแตกต่างของความหนา/บางในลายเส้น ดังนั้นรูปลักษณ์ตัวอักษรจึงมีความหนาเท่ากันทั้งหมด) ผู้คนเน้นใช้ร็อกเวลล์ใช้สำหรับการแสดงผล แทนที่จะเป็นข้อความเนื้อหา
ร็อกเวลล์เป็นไทป์เฟซแบบมีเชิงสี่เหลี่ยมมุมฉากเรขาคณิตที่มีโครงสร้างแบบโมโนไลน์ โดยลายเส้นทั้งหมดจะมีความหนาพอ ๆ กัน และตัวพิมพ์ใหญ่ "O" ดูละม้ายคล้ายวงกลม จึงให้ความรู้สึกคล้ายกับไทป์เฟซแบบไม่มีเชิงทั่วไปในยุคนั้น เช่น Akzidenz Grotesk, Franklin Gothic หรือ Futura ร็อกเวลล์ได้รับอิทธิพลจากสไตล์ของเชิงสี่เหลี่ยมมุมฉากเรขาคณิตที่ได้รับความนิยมในช่วงเวลานั้น รวมถึง Memphis และ Beton ที่มีมาก่อนหน้า และ Stymie และ City ที่คล้ายคลึงกันน้อยกว่า
Bitstream เผยแพร่ไทป์เฟซชื่อ "Geometric Slabserif 712" ที่มีลักษณะเหมือนกับร็อกเวลล์
Vernon Adams ออกแบบไทป์เฟซ Rokkitt อันเป็นฟอนต์ที่เสรีและโอเพนซอร์ส โดยได้รับแรงบันดาลใจมาจากร็อกเวลล์
แซมีลอเนบอลอ

แซมีลอเนบอลอ  เป็นหมู่บ้านในตำบลรูดฆอเน อำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน
จากสำมะโนแห่งชาติ ค.ศ. 2006 หมู่บ้านนี้มีประชากร 188 คนใน 40 ครัวเรือน จากนั้นในสำมธดน ค.ศ. 2011 มีประชากรเพิ่มขึ้นเป็น 427 คนใน 109 ครัวเรือน และสำมะโนล่าสุดใน ค.ศ. 2016 มีประชากร 506 คนใน 142 ครัวเรือน
อำเภอรูดฆอเน

รูดฆอเน  เป็นอำเภอในเทศมณฑลรูดอน จังหวัดโฮร์โมซกอน ประเทศอิหร่าน โดยมีนครซียอแรเทแอลีเป็นเมืองหลัก
จากสำมะโนแห่งชาติ ค.ศ. 2006 อำเภอนี้มีประชากร 17,620 คนใน 3,616 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 19,029 คนใน 4,745 ครัวเรือนและสำมะโนล่าสุดใน ค.ศ. 2016 อำเภอนี้มีประชากร 21,606 คนใน 6,216 ครัวเรือน
ซียอแรเทแอลี

ซียอแรเทแอลี  เป็นนครและเมืองหลักในอำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน นครนี้เป็นเมืองหลักของตำบลรูดฆอเนด้วย
จากสำมะโน ค.ศ. 2006 นครนี้มีประชากร 2,506 คนใน 523 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 3,075 คนใน 669 ครัวเรือน และสำมะโนล่าสุดใน ค.ศ. 2016 มีประชากร 2,679 คนใน 713 ครัวเรือน
ตำบลรูดฆอเนแบร์

รูดฆอเนแบร์  เป็นตำบลในอำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน โดยมีหมู่บ้านฟอร์ยอบเป็นเมืองหลัก
จากสำมะโนแห่งชาติ ค.ศ. 2006 ตำบลนี้มีประชากร 7,431 คนใน 1,636 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 8,242 คนใน 2,090 ครัวเรือน และสำมะโนล่าสุดใน ค.ศ. 2016 ตำบลนี้มีประชากร 8,862 คนใน 2,506 ครัวเรือน หมู่บ้านที่มีประชากรมากที่สุดในบรรดา 36 หมู่บ้านคือโคร์ดีชีรอซีที่มีประชากร 2,288 คน
ตำบลโมซอเฟรอบอด

โมซอเฟรอบอด  เป็นตำบลในอำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน โดยมีหมู่บ้านนูรอบอดเป็นเมืิองหลัก
จากสำมะโนแห่งชาติ ค.ศ. 2006 ตำบลนี้มีประชากร 5,111 คนใน 1,109 ครัวเรือน ต่อมาในสำมะโน ค.ศ. 2011 มีประชากรลดลงเหลือ 5,069 คนใน 1,322 ครัวเรือน และสำมะโนล่าสุดใน ค.ศ. 2016 มีประชากร 6,727 คนใน 2,002 ครัวเรือน กมู่บ้านที่มีประชากรมากที่สุดในบรรดา 52 หมู่บ้านคือโมแฮมแมดอบอดที่มีประชากร 535 คน
นูรอบอด (เทศมณฑลรูดอน)

นูรอบอด  เป็นหมู่บ้านและเมืองหลักของตำบลโมซอเฟรอบอด อำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน
จากสำมะโนแห่งชาติ ค.ศ. 2006 หมู่บ้านนี้มีประชากร 106 คนใน 25 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 191 คนใน 25 ครัวเรือน และสำมะโนล่าสุดใน ค.ศ. 2016 มีประชากร 171 คนใน 57 ครัวเรือน
โมซอเฟรอบอด

โมซอเฟรอบอด  เป็นหมู่บ้านในตำบลโมซอเฟรอบอด อำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 117 คนใน 29 ครัวเรือน
เวลาในประเทศปากีสถาน

ประเทศปากีสถานใช้เขตเวลาเพียงเขตเดียวคือเวลามาตรฐานปากีสถาน (PKT) ซึ่งอยู่ในช่วง (เร็วกว่าเวลาสากลเชิงพิกัด 5 ชั่วโมง)
เวลาออมแสง.
ปากีสถานเคยทดลองใช้งานเวลาออมแสงตั้งแต่ ค.ศ. 2002 โดยเลื่อนเวลาท้องถิ่นจาก ไปยัง ในช่วงฤดูร้อน
ปัจจุบันไม่ได้สังเกตเวลาออมแสงในประเทศปากีสถานตั้งแต่ ค.ศ. 2009
ฐานข้อมูลเขตเวลา IANA.
ฐานข้อมูลเขตเวลาองค์การกำหนดหมายเลขอินเทอร์เน็ตมีเขตสำหรับปากีสถานในไฟล์ zone.tab เพียงอันเดียวที่มีชื่อว่า เอเชีย/การาจี
เวลามาตรฐานปากีสถาน

เวลามาตรฐานปากีสถาน (ย่อเป็น PKT) ตั้งล่วงหน้าเวลาสากลเชิงพิกัดถึง UTC+05:00 ชั่วโมง เขตเวลานี้ใช้เป็นเวลามาตรฐานในทวีปเอเชีย
ประวัติ.
ปากีสถานเคยใช้เขตเวลา ตั้งแต่ ค.ศ. 1907 (นับตั้งแต่สมัยบริติชราช) และยังคงใช้งานหลังเป็นเอกราชใน ค.ศ. 1947 ต่อมา ณ วันที่ 15 กันยายน ค.ศ. 1951 หลังการค้นพบของ Mahmood Anwar นักคณิตศาสตร์ มีการใช้งานเขตเวลา 2 แบบ คือ "เวลาการาจี" (Karachi Time, KART) ใช้ในปากีสถานตะวันตกผ่านการปรับ 30 นาทีจาก ไปยัง และ "เวลาธากา" (Dacca Time, DACT) ใช้ในปากีสถานตะวันออกผ่านการปรับ 30 นาทีจาก ไปยัง การเปลี่ยนครั้งนี้มีผลในวันที่ 30 กันยายน ค.ศ. 1951 ใน ค.ศ. 1971 เวลาการาจีได้รับการเปลี่ยนชื่อเป็นเวลามาตรฐานปากีสถาน
เวลาออมแสง.
ปัจจุบันปากีสถานไม่ใช้เวลาออมแสงอีกต่อไป แต่เคยใช้งานใน ค.ศ. 2002, 2008, 2009
โคร์ดีชีรอซี

โคร์ดีชีรอซี  เป็นหมู่บ้านในตำบลรูดฆอเนแบร์ อำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน
จากสำมะโนแห่งชาติ ค.ศ. 2006 หมู่บ้านนี้มีประชากร 2,178 คนใน 440 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 2,197 คนใน 547 ครัวเรือน และสำมะโนล่าสุดใน ค.ศ. 2016 มีประชากรถึง 2,288 คนใน 606 ครัวเรือน
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดชุมพร พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชุมพรทั้งจังหวัด
สาธารณรัฐไซบีเรีย (ค.ศ. 1918)

สาธารณรัฐไซบีเรีย  เป็นชื่ออย่างไม่เป็นทางการขององค์การทางการเมืองที่อยู่ภายใต้การบริหารสูงสุดของรัฐบาลชั่วคราวไซบีเรียและสภาดูมาประจำภูมิภาคไซบีเรีย ดำรงอยู่ตั้งแต่เดือนมิถุนายนถึงเดือนพฤศจิกายน ค.ศ. 1918 ในระหว่างสงครามกลางเมืองรัสเซีย โดยมีอำนาจในพื้นที่ส่วนใหญ่ของอดีตจักรวรรดิรัสเซียจากเทือกเขายูรัลไปจนสุดมหาสมุทรแปซิฟิก ตลอดจนแถบทางรถไฟสายจีนตะวันออกและเมืองฮาร์บินในแมนจูเรีย
ประเด็นเกี่ยวกับความเป็นรัฐของสาธารณรัฐไซบีเรียเป็นข้อถกเถียงในหมู่นักวิชาการ โดยนักประวัติศาสตร์ อะเลคเซย์ วลาดีมีโรวิช ซุชโค ได้กล่าวว่าความเป็นรัฐไซบีเรียนั้นก่อตัวขึ้นในช่วงสงครามกลางเมือง ส่วนโอเลก กอร์เดเยฟ พูดถึงไซบีเรียในช่วงสงครามกลางเมืองว่าเป็นอาณาเขตที่มิได้มีสถานะความเป็นรัฐโดยสมบูรณ์ แต่หากเป็นการบริหารขององค์การเสมือนรัฐชั่วคราว ซึ่งองค์การเสมือนรัฐชั่วคราวเหล่านี้ ก็คือองค์การทางการเมืองในไซบีเรียที่มีสถานะคล้ายคลึงรัฐในช่วงสงครามกลางเมือง (ค.ศ. 1918–1920) และอยู่ในการปกครองโดยรัฐบาลต่อต้านบอลเชวิค ซึ่งความเป็นรัฐของไซบีเรียยังได้รับการยอมรับจากนักวิชาการคนอื่น ๆ
มุกมังกร

มุกมังกรเป็นหนังสืออัตชีวประวัติที่เขียนโดยสิรินทร์ พัธโนทัย บุตรสาวของสังข์ พัธโนทัย คนสนิทของจอมพล ป.พิบูลสงคราม เล่าถึงประสบการณ์ของเธอที่เติบโตขึ้นมาในหมู่ผู้นำของจีน ในช่วงคริสต์ทศวรรษ 1950 และ 1960
หนังสือเล่มนี้บอกเล่าเรื่องราวว่าในปี พ.ศ. 2499 เมื่อความสัมพันธ์ กรุงเทพ - ปักกิ่งตึงเครียดในช่วงสงครามเย็นถึงจุดสูงสุด ประเทศไทยพยายามเอาตัวรอดจากการต่อสู้แย่งชิงอำนาจในเอเชียระหว่างจีนและสหรัฐอเมริกา รัฐบาลไทยชุดใหม่ต้องการเงินสนับสนุนจากอเมริกาอย่างมากสำหรับเศรษฐกิจที่ไม่มั่นคง แต่ก็ไม่สามารถเพิกเฉยต่อภัยคุกคามที่เกิดจากจีนซึ่งเพิ่งแสดงให้เห็นถึงความแข็งแกร่งในคาบสมุทรเกาหลี ในขณะที่รัฐบาลไทยให้การต้อนรับชาวอเมริกันอย่างเปิดเผยและประณามจีน นายกรัฐมนตรีของไทยก็แอบส่งบุตรสองคนของที่ปรึกษาหลักของเขาสังข์ พัธโนทัย ไปยังประเทศจีนเพื่อไปแสดงไมตรีจิต และให้นายกรัฐมนตรีโจว เอินไหล นำไปเลี้ยงดูที่นั่นซึ่งเป็นการฉายซ้ำการกระทำที่ใช้มนุษย์เป็นตัวประกันที่ปฏิบัติกันตลอดประวัติศาสตร์ในประเทศจีน
เด็ก ๆ อยู่ในความปกครองของนายกรัฐมนตรีโจวเอินไหล ขณะที่สิรินทร์อายุ 8 ปี และพี่ชายของเธออายุ 12 ปีหนังสือเล่มนี้เล่าถึงการที่เธอถูกจับผิดในการปฏิวัติทางวัฒนธรรมช่วงกลางคริสต์ทศวรรษ 1960 เมื่อถูกกล่าวหาว่าก่ออาชญากรรมโดยได้รับการเลี้ยงดูในครอบครัวชนชั้นกระฎุมพีชาวไทย และโดยโจวผู้ฝักไฝ่ลัทธินายทุน เธอถูกบังคับให้ประณามครอบครัวของเธอในที่สาธารณะ จากนั้น ในเหตุการณ์ที่พลิกผันอย่างไม่คาดคิด สิรินทร์กลายเป็นวีรสตรีของพรรคคอมมิวนิสต์ด้วยการช่วยชีวิตเด็กสองคนในเหตุเพลิงไหม้ แต่เธอต้องประกาศว่าการกระทำของเธอได้รับแรงบันดาลใจจากคำสอนของประธานเหมา เจ๋อตง บันทึกความทรงจำของสิรินทร์ให้เรื่องราวอันทรงคุณค่าแก่ผู้ที่ร่วมในเหตุการณ์การปฏิวัติทางวัฒนธรรม
การผลิตรายการโทรทัศน์.
หนังสือเล่มนี้ได้รับการแปลเป็นหลายภาษา มีการจัดทำละครชุดทางโทรทัศน์ซึ่งผลิตร่วมกันระหว่างไทยและจีน โดยออกอากาศทางโทรทัศน์จีน และ ออกอากาศในประเทศไทยทาง สถานีโทรทัศน์ช่อง 7 โดย เจ เอส แอล โกลบอล มีเดียเมื่อปี พ.ศ. 2541 ในชื่อ"มุกมังกร"
จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนราธิวาส, อำเภอยี่งอ, อำเภอบาเจาะ, อำเภอรือเสาะ, อำเภอศรีสาคร และอำเภอตากใบ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสุไหงปาดี, อำเภอสุไหงโก-ลก, อำเภอแว้ง, อำเภอสุคิริน, อำเภอจะแนะ , อำเภอระแงะ และกิ่งอำเภอเจาะไอร้อง
จังหวัดโฮร์โมซกอน

โฮร์โมซกอน  เป็นหนึ่งใน 31 จังหวัดของประเทศอิหร่านที่มีนครแบนแดร์แอบบอสเป็นเมืองหลัก จังหวัดนี้ตั้งอยู่ในภูมิภาค 2 ทางตอนใต้ของประเทศอิหร่าน มีช่องแคบฮอร์มุซคั่นระหว่างจังหวัดนี้กับโอมานและสหรัฐอาหรับเอมิเรตส์ มีพื้นที่ จังหวัดนี้มีเกาะ 14 แห่งในอ่าวเปอร์เซีย และชายฝั่งยาว 
จากสำมะโนแห่งชาติ ค.ศ. 2006 จังหวัดนี้มีประชากร 1,365,377 คนใน 303,323 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 1,578,183 คนใน 396,927 ครัวเรือน และสำมะโนล่าสุดใน ค.ศ. 2016 มีประชากรเพิ่มขึนถึง 1,776,415 คนใน 493,660 ครัวเรือน
ภารหุต

ภารหุต (อักษรโรมัน: Bharhut) เป็นหมู่บ้านในอำเภอสัตนา รัฐมัธยประเทศ ประเทศอินเดีย เป็นที่รู้จักจากพระธาตุที่มีชื่อเสียงจากสถูปพุทธ สิ่งที่ทำให้แผ่นรูปภารหุตมีเอกลักษณ์เฉพาะคือแต่ละแผ่นมีป้ายกำกับบรรยายสิ่งที่อยู่ในแผ่นภาพด้วยอักษรพราหมีชัดเจน ผู้บริจาครายใหญ่สำหรับภารหุตสถูปคือพระเจ้า Dhanabhuti
ประติมากรรมภารหุตเป็นตัวแทนของตัวอย่างแรกสุดบางส่วนของศิลปะอินเดียและพุทธ ซึ่งสร้างขึ้นหลังศิลปะอนุสาวรีย์ของพระเจ้าอโศก (ป. 260 ปีก่อน ค.ศ.) และสร้างขึ้นหลังภาพนูนต่ำบนรั้วสถูปสาญจีหมายเลข 2 สมัยศุงคะตอนต้นเพียงเล็กน้อย (เริ่มสร้างประมาณ 115 ปีก่อน ค.ศ.) นักเขียนล่าสุดระบุอายุรั้วภารหุตไว้ที่ประมาณ 125–100 ปีก่อน ค.ศ. และสร้างขึ้นหลังสถูปสาญจีหมายเลข 2 เมื่อเทียบกับภารหุตที่มีประติมานวิทยาที่มีการพัฒนามากกว่า ประตูโตรณะสร้างขึ้นหลังรั้วไม่นาน และมีอายุถึง 100–75 ปีก่อน ค.ศ. Ajit Kumar นักประวัติศาสตร์ ระบุอายุหลังให้กับภารหุต คือ คริสต์ศตวรรษที่ 1 โดยอิงจากศิลปะของสถูปกับศิลปะมถุรา โดยเฉพาะประติมากรรมที่ระบุด้วยพระนามของ Sodasa ซากภารหุตหลายส่วนปัจจุบันตั้งอยู่ในพิพิธภัณฑ์อินเดียที่โกลกาตา ในขณะที่ส่วนอื่นอยู่ในพิพิธภัณฑ์ทั่วอินเดียและต่างประเทศ มีน้อยมากที่อยู่ในบริเวณเดิมในปัจจุบัน
ศาสนาพุทธยังคงดำรงอยู่ในภารหุตจนถึงคริสต์ศตวรรษที่ 12 วัดพุทธขนาดเล็กได้รับการขยายประมาณ ค.ศ. 1100 และมีการประดิษฐานพระพุทธรูปองค์ใหม่ มีจารึกภาษาสันกฤตในยุคเดียวกันพบในพื้นที่นี้ แต่ดูเหมือนกันจารึกนั้นสูญหาย จารึกนั้นแตกต่างจากจารึก Lal Pahad ใน ค.ศ. 1158 ที่ระบุถึงกษัตริย์ Kalachiri
การประเมินใหม่บางส่วนเมื่อเร็ว ๆ นี้มีแนวโน้มที่จะแยกภารหุตออกจากสมัยศุงคะ และจัดให้สถูปนี้อยู่ในช่วงคริสต์ศตวรรษที่ 1 โดยอิงจากความคล้ายคลึงทางศิลปะกับศิลปะมถุราและตั้งคำถามถึงความเก่าแก่ของจารึกภารหุต (โดยเฉพาะในส่วนจารึก Dhanabhuti) ตามที่เสนอแนะในอักขรวิทยาดั้งเดิม
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน มีจำนวนที่นั่งเพิ่มเติมจากการเลือกตั้งครั้งก่อนเมื่อปี พ.ศ. 2538 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุราษฎร์ธานี, อำเภอบ้านนาสาร, อำเภอกาญจนดิษฐ์, อำเภอดอนสัก, อำเภอเกาะสมุย, อำเภอเกาะพะงัน และอำเภอบ้านนาเดิม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพุนพิน, อำเภอเคียนซา, อำเภอคีรีรัฐนิคม, อำเภอไชยา, อำเภอพนม, อำเภอท่าฉาง, อำเภอท่าชนะ, อำเภอเวียงสระ, อำเภอพระแสง, อำเภอบ้านตาขุน, อำเภอชัยบุรี และกิ่งอำเภอวิภาวดี
เหวิน ซู่ฉิน

เหวิน ซู่ฉิน (12 กุมภาพันธ์ พ.ศ. 2410 – 5 ตุลาคม พ.ศ. 2462; ชื่อลำลอง ชีเม่ย์ หรือ ฉีเหม่ย์) เป็นมารดาของเหมา เจ๋อตง
ประวัติ.
เหวิน ซู่ฉิน เกิดเมื่อวันที่ 12 กุมภาพันธ์ พ.ศ. 2410 (ถงจื้อปีที่ 6) ที่หมู่บ้านถังเจียถัว ในตำบลไท่ผิงอ้าว อำเภอเซียงเซียง จังหวัดเซียงถาน มณฑลหูหนาน (ปัจจุบันคือหมู่บ้านต้าผิง ตำบลต้าผิง) บิดาของเธอชื่อ เหวิน จืออี๋ เป็นช่างทำรองเท้าที่ยากจนและติดสุรา มารดาของเธอชื่อ เหวิน เฮ่อชื่อ เป็นภรรยาน้อยคนที่ 14 ของจืออี๋ เธอมีพี่ชาย 2 คนและน้องสาว 2 คน เธอเข้าเรียนที่วัดพุทธในท้องถิ่นจนถึงอายุ 10 ปี 
บิดามักจะทำร้ายมารดาของเธอ ดังนั้นนางจึงหนีไปที่อำเภอเฉาชาน ที่นั่น นางก็แต่งงานใหม่กับเจ้าของที่ดินวัย 60 ปี ซึ่งถือเป็นเรื่องแปลกประหลาดในจีนแผ่นดินใหญ่ในเวลานั้น ซู่ฉินเข้าเรียนที่โรงเรียนแบ๊บติสต์ที่นั่นและสอบได้เป็นอันดับต้น ๆ เมื่ออายุได้ 13 ปี พ่อเลี้ยงก็จัดการแต่งงานให้เธอกับเหมา อี๋ชาง วัย 10 ปี ซึ่งสืบเชื้อสายมาจากชาวนาเป็นเวลายาวนาน เมื่ออายุ 26 ปี ซู่ฉินก็ได้ให้กำเนิดเหมา เจ๋อตง
หลังจากเหมา เจ๋อตง เกิด เธอและสามีก็ได้รับไก่ตัวผู้เป็นของขวัญตามธรรมเนียมท้องถิ่น เหวินรู้สึกเป็นห่วงสุขภาพของเหมา เนื่องจากเธอเคยมีลูกชายสองคนที่เสียชีวิตตั้งแต่ยังเป็นทารก เธอจึงพาเขาไปพบพระสงฆ์รูปหนึ่งที่อาศัยอยู่บนภูเขา และขอให้พระสงฆ์รูปนั้นช่วยดูแล แต่พระสงฆ์รูปนั้นปฏิเสธ เพราะเชื่อว่าเหมามีสุขภาพแข็งแรงดี จากนั้นเธอได้เดินทางไปยังบ้านของบิดาของเธอในเขตใกล้เคียง ระหว่างทางได้แวะที่วัดแห่งหนึ่งซึ่งอุทิศให้กับพระโพธิสัตว์กวนอิม โดยนางได้อธิษฐานขอให้องค์พระโพธิสัตว์นี้มาเป็นแม่บุญธรรมของเจ๋อตง
เธอเสียชีวิตด้วยโรคมะเร็งต่อมน้ำเหลืองเมื่อวันที่ 5 ตุลาคม พ.ศ. 2462
ไวท์ฟอกซ์

บริษัท ไวท์ฟอกซ์ จำกัด (ญี่ปุ่น: 株式会社WHITE FOX, โรมาจิ: Kabushiki-gaisha Howaito Fokkusu), เป็นสตูดิโอแอนิเมชันญี่ปุ่น สตูดิโอก่อตั้งขึ้นในเดือนเมษายน พ.ศ. 2550 โดย กาคุ อิวาสะ ผลงานที่ประสบความสำเร็จมากที่สุดของสตูดิโอ ได้แก่ "สไตนส์;เกท", "", และ "อาคาเมะ สวยประหาร!"
ประวัติ.
สตูดิโอก่อตั้งขึ้นในเดือนเมษายน พ.ศ. 2550 โดย กาคุ อิวาสะ และอดีตทีมงานคนอื่นๆ ของทีม Iwasa ของโอแอลเอ็มซึ่งอิวาสะเป็นหัวหน้า การผลิตครั้งแรกของพวกเขาคือซีรีส์อนิเมะ "เทียร์ส ทู เทียร่า" ตั้งแต่นั้นมา ไวท์ฟอกซ์ก็มีการนำเสนอแอนิเมชัน เช่น "สไตนส์;เกท", "" และ "อาคาเมะ สวยประหาร!"
ประเทศลาวในโอลิมปิกฤดูร้อน 2024

ประเทศลาว หรือชื่ออย่างเป็นทางการคือ สาธารณรัฐประชาธิปไตยประชาชนลาว มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 การเข้าร่วมการแข่งขันของประเทศลาวในโอลิมปิกครั้งนี้ จะเป็นการแข่งขันครั้งที่ 11 ของประเทศ นับตั้งแต่ครั้งแรกในโอลิมปิกฤดูร้อน 1980 และไม่ได้เข้าร่วมโอลิมปิกฤดูร้อน 1984 เนื่องจากการคว่ำบาตร
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิมนาสติก.
ยิมนาสติกลีลา.
ผลการแข่งขันดังนี้
ว่ายน้ำ.
ประเทศลาวส่งนักกีฬาว่ายน้ำ 2 คนเข้าร่วมการแข่งขัน
เรือดำน้ำเยอรมัน อู-35 (ค.ศ. 1936)

เรือดำน้ำเยอรมัน อู-35  เป็นเรืออูแบบ 7 เอ ของครีคส์มารีเนอ ใช้โดยนาซีเยอรมนีในช่วงสงครามโลกครั้งที่สอง ในช่วงแรกอยู่ภายใต้การบังคับบัญชาของ คลอส เอแวร์ท
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3 และ 4)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครศรีธรรมราช, อำเภอท่าศาลา, อำเภอสิชล, อำเภอขนอม และกิ่งอำเภอพระพรหม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอปากพนัง, อำเภอร่อนพิบูลย์, อำเภอหัวไทร, อำเภอเชียรใหญ่, อำเภอชะอวด และอำเภอจุฬาภรณ์
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอทุ่งสง, อำเภอทุ่งใหญ่, อำเภอบางขัน และอำเภอถ้ำพรรณรา
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอลานสกา, อำเภอพรหมคีรี, อำเภอฉวาง, อำเภอพิปูน, อำเภอนาบอน, กิ่งอำเภอนบพิตำ และกิ่งอำเภอช้างกลาง
จังหวัดประจวบคีรีขันธ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดประจวบคีรีขันธ์ พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดประจวบคีรีขันธ์ทั้งจังหวัด
เพลงรักจุดประกายฝัน

เพลงรักจุดประกายฝัน  เป็นละครโทรทัศน์ของประเทศบราซิล สร้างโดย เฮเทอร์ รอธ และ Giuliano Cedroni และแสดงนำโดย Maria Casadevall, Pathy Dejesus, Fernanda Vasconcellos และ Mel Lisboa วางจำหน่ายทั่วโลกเมื่อวันที่ 22 มีนาคม 2019 โดยเน็ตฟลิกซ์